*Huomautus: Tämä on malli. Poista tämä punainen teksti viimeistellystä versiostasi. Ennen käyttöä alla oleva teksti pitää mukauttaa kouluun sopivaksi.*

# Käytänteet kemikaalien merkintään

## Tarkoitus

Tämä ohje kuvaa, kuinka aineet tai liuokset merkitään asianmukaisesti.

## Kaikkien aineiden ja liuosten pitää olla merkittyjä

Kaikkien aineiden ja liuosten on oltava tunnistettavissa ja merkitty riittävillä tiedoilla, jotta niitä voidaan käsitellä oikein. Astiassa on oltava vähintään liuoksen nimi ja pitoisuus sekä riittävät vaaratiedot asianmukaisen käytön varmistamiseksi. Käytä pysyvää merkintää (permanenttitussi) ja tarvittaessa varoitusmerkkejä.

Aineilla ja liuoksilla, joita säilytetään jonkin aikaa tai joita käytetään luokkahuoneessa, on oltava asianmukainen etiketti, jossa on nimi, pitoisuus ja asianmukaiset vaaratiedot, jotka ovat samanlaiset kuin CLP-säädöksen mukaisessa etiketissä.

Pidä etiketit yhteisessä kansiossa kaikkien kemian opettajien saatavilla. Tämä kansio löytyy *[kansion sijainti].*

## Etiketin tekeminen liuokselle

Mene sivustolle <https://chesse.org/fi/merkinta-sailytys-ja-jatteenkasittely/merkitseminen/> ja seuraa ohjeita etiketin tekemisestä. Jos liuoksesi on yleinen kouluissa, voit todennäköisesti hyödyntää etikettikonetta. Tulosta etiketti ja merkitse astiasi.

Jos sinun täytyy hyödyntää käyttöturvallisuustiedotetta tehdäksesi liuokseesi etiketin, tarkista ensin koulun yhteisestä etikettikansiosta, onko siellä jo etiketti. Jos ei ole, lisää tekemäsi etiketti yhteiseen kansioon. Jos etiketti on tehty yli viisi vuotta sitten, tarkista käyttöturvallisuustiedotteesta, onko vaaraluokitus muuttunut.

## Etiketin tekeminen aineelle

Jos sinun täytyy siirtää aine uuteen astiaan, sinun on tehtävä uusi etiketti kopioimalla tiedot alkuperäisestä etiketistä, mukaan lukien nimi, kemiallinen kaava ja tuotetunniste, kuten CAS-numero. Jos aine on luokiteltu yhteen tai useampaan vaarakategoriaan, liitä mukaan myös vaaratiedot. Ennen kuin aloitat, tarkista yhteisestä etikettikansiosta, onko siellä jo etiketti ja varmista, että tiedot vastaavat alkuperäisen etiketin tietoja. Jos ei ole, tee etiketti ja liitä tekemäsi etiketti yhteiseen kansioon.

HUOM: Huomaa, että vaarakategorioissa, joiden luokitusta ei ole yhdenmukaistettu, eri valmistajat voivat luokitella saman aineen tai liuoksen eri tavalla.